Uinnin pitkän radan Euroopan-mestaruuskilpailut 2010
Uinnin pitkän radan Euroopan-mestaruuskilpailut 2010 olivat järjestyksessään 30. uinnin pitkän radan Euroopan-mestaruuskilpailut. Kilpailut käytiin Unkarin Budapestissa ja Balatonjärvellä 4.–15. elokuuta 2010. Kilpailujen järjestäjänä toimi Euroopan uimaliitto LEN. Kilpailuohjelmaan kuuluivat uinti, avovesiuinti, uimahypyt ja taitouinti.